Didrik Hermansen

Didrik Hermansen (født 1980) er en norsk ultraløper, som representerer Romerike Ultraløperklubb og Team Asics. 

Han spilte tidligere håndball, men begynte med ultraløp i 2010.Sporten.com - Didrik Hermansen - elitehåndballspilleren som ble en av verdens beste ultraløpere (arkivert), besøkt 25. mai 2016.

 Idrettskarriere 
2011
Hermansen debuterte som ultraløper ved Rallarvegsløpet i 2011, der han løp inn til 5.-plass.Kondis.no - Vakre minner fra 81 km med Rallarveg, besøkt 26. mai 2016. Ved Romerike 6-timers løp han inn til 2.-plass, med 81,050 km. Han deltok imidlertid ikke i NM, som var en del av Romerike 6-timers.Kondis.no - Hodne og Hansen vant NM ultraløp, besøkt 26. mai 2016. 

2012
Ved Ringerike Ultrafestival i april vant han 6-timersløpet, der han tilbakela 78,43 km.Kondis.no - Karlsen og Tomppo vant 12-timers, besøkt 27. mai 2016. Hans første NM var NM i ultraløp 2012, og Hermansen vant der 100 km med tiden 7:28:27, foran Bjørn Tore Kronen Taranger.Østlendingen - Didrik ble norgesmester i sin aller første NM-start, besøkt 27. mai 2016.Kondis.no - Didrik Hermansen vant NM 100 km, besøkt 27. mai 2016. 

I september kom han på 3.-plass i UltraBirken løp, bak Arild Christoffersen og Sverre Slethaug.Dagens Næringsliv - Tospann vant UltraBirken, besøkt 27. mai 2016. Han deltok også ved Bergen Ultra 2012 i oktober, og kom der på 2.-plass på 100 km, slått av Per Olav Bøyum i innspurten.Maratonkarusellen - Bergen Ultra 2012 , besøkt 27. mai 2016.

2013
I april debuterte han ved Europamesterskapet på 100 km i Belves i Frankrike. Han satte personlig rekord med 7:16:13 og endte på 15.-plass, som tredje beste nordmann. Jarle Risa kom på 5.-plass og John Henry Strupstad kom på 12.-plass.Kondis.no - Femteplass til Risa i EM 100 km, besøkt 30. mai 2016. Han vant det 82 km lange Vestfold Ultra Challenge i mai.Kondis.no - Hermansen suveren i Vestfold Ultra, besøkt 27. mai 2016. På UltraBirken løp 2013 (59 km) kom han på 2.-plass, bak Tom Erik Halvorsen. 

Ved VM i terrengultra 2013 i Wales kom han på 10.-plass av 104 fullførende løpere. Løpya skulle være 48 km, men var i realiteten ca 50 km.I Run Far - 2013 IAU Trail World Championships Report (arkivert), besøkt 27. mai 2016.

I november deltok han på NM i maraton 2013, og fikk der bronse. 

2014
I mars løp han det 84 km lange løpet Transgrancanaria på Gran Canaria, og løp inn til femteplass med tiden 8:37:03.Kondis.no - Gode norske plasseringer i Transgrancanaria , besøkt 30. mai 2016. Pau Bartoló Roca vant denne distansen.Transgrancanaria - Clasificación General , besøkt 30. mai 2016. Han deltok ved Holmestrand Maraton i april, og kom der på 2.-plass bak Sebastian Conrad Håkansson.Topptid.no - Holmestrand Maraton 05.04.2014 , besøkt 30. mai 2016. Han vant 50 km-løpet Lidingö Ultra med ny løyperekord, og vant også 4 km på OBIK Salomon Trail Tour på Sognsvann. 

Han kom på 2.-plass på Hornindal Rundt, kun slått av Lars Erik Skjervheim. Denne løypa var 75 km.Kondis.no - Lars Erik Skjervheim satte ny rekord i Hornindal Rundt, besøkt 30. mai 2016. Han kom på 4.-plass på UltraVasan 2014 (90 km) i august, og i september kom han på 7.-plass i eliteklassen i Oslo maraton. I oktober deltok han ved Grand Trail des Templiers i Frankrike, som er 74 km. Der kom han på 17.-plass med tiden 7:22.Kondis.no - Didrik Hermansen nr 17 i prestisjefylte Les Templiers 74 km, besøkt 30. mai 2016. 

Ved VM på 100 km i Doha ble Hermansen nest beste nordmann, og løp inn til 21.-plass. Amerikanske Max King vant løpet, og John Henry Strupstad ble beste nordmann på 15.-plass.Steve's Track and Field - Max King Wins World 100K Title , besøkt 30. mai 2016.

2015
Han løp den lengste løypa ved Transgrancanaria 2015, som var 125 km og hadde 8666 høydemeter. Der løp han inn til 2.-plass, kun slått av Gediminas Grinius fra Litauen.Kondis.no - Didrik Hermansen med kjempeløp i Transgrancanaria, besøkt 30. mai 2016. Den 30. mai deltok han ved VM i terrengultra i Annecy i Frankrike, og løp inn til 10.-plass på det 85 kilometer lange løpet. Sylvain Court vant dette mesterskapet.Østlendingen - Hermansen på 10.-plass i VM!, besøkt 30. mai 2016. 

Han vant Lavaredo Ultra Trail i Italia i juni, og kom på 3.-plass ved UltraVasa 2015 i august.DUV - Ultra Marathon Statistics, besøkt 27. mai 2016.Spring - Fantastisk insats när Jonas vann Ultravasan, besøkt 30. mai 2016. 

2016
Hermansen vant for første gang Transgrancanaria, da han vant 125 km-løypa ved Transgrancanaria 2016. Han løp på 13.41,23, og slo Gediminas Grinius med ca 4 minutter.Østlendingen - Hermansen til topps i Transgrancanaria, besøkt 30. mai 2016. I mai vant han 100 km ved NM i ultraløp 2016. Han løp inn på 6:39:54, som var ny norsk rekord, men det ble i ettertid oppdaget at tre av rundene ble telt dobbelt, slik at de løp 2 km for kort, og rekorden ble derfor underkjent.Norsk Toppsport - Didrik Hermansen fratatt norgesrekorden på 100km rundt Lille Lungegårdsvann, besøkt 30. mai 2016.

 Utmerkelser 
 2015: Årets Ultraløper 2015, av Norges FriidrettsforbundRomerike Ultraløperklubb - Didrik Hermansen kåret til Årets Ultraløper 2015, besøkt 30. mai 2016.

 Referanser 

 Eksterne lenker 


Kategori:Norske ultraløpere
Kategori:Norgesmestere i friidrett
Kategori:Personer fra Elverum kommune
Kategori:Friidrettsutøvere for SK Vidar